
PROIECT DE HOTĂRÂRE
 privind completarea art. 2 lit. a) din Hotărârea Consiliului Local al Municipiului Timişoara  nr. nr. 193/23.11.2012 - privind delimitarea Campusului Studenţesc Timişoara şi condiţiile de desfăşurare a activităţilor comerciale, de alimentaţie publică sau prestări servicii în perimetrul Campusului Studenţesc Timişoara, modificată prin Hotărârea Consiliului Local  al Municipiului Timișoara nr. 428/12.09.2014
 Consiliul Local al Municipiului Timişoara
Având în vedere Referatul SC2015 - __________/________.2015 al Direcţiei Poliţiei Locale Timişoara. 
	Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale şi al Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara;
Având în vedere Hotărârea Consiliului Local nr. 193/2012- privind delimitarea Campusului Studențesc Timișoara si condițiile de desfășurarea a activităților comerciale, de alimentație publica sau prestări servicii in perimetrul Campusului Studențesc Timișoara;
Având în vedere Hotărârea Consiliului Local al Municipiului Timișoara nr. 428/12.09.2014  privind modificarea art. 2 din Hotărârea Consiliului Local al Municipiului Timişoara nr. 193/23.11.2012
Având în vedere Ordonanţa Guvernului nr.99/2000 privind comercializarea produselor si serviciilor de piaţa aprobata prin Legea nr. 650/2002 cap. II, art.6;
Având în vedere Hotărârea Guvernului nr. 348/2004 privind exercitarea comerţului cu produse si servicii de piaţa in unele zone publice : cap.8, art.30;
Având în vedere art.25-27 din Legea nr.350/2001, privind amenajarea teritoriului si urbanismul, modificată;
În conformitate cu prevederile art. 36 alin.2 lit. b) din Legea nr.215/2001 privind administraţia publică locală, republicată şi modificată;
            În temeiul prevederilor art.45 alin.2 din Legea nr.215/2001 privind administraţia publică locală, republicată şi modificată.
H O T Ă R Ă Ş T E :
Art.1: Se aproba completarea art. 2 lit. a) din Hotărârea Consiliului Local nr. 193/23.11.2012 privind delimitarea Campusului Universitar Timișoara si condițiile de desfășurare a activităților comerciale de alimentație publica sau prestări servicii în perimetrul Campusului Universitar  Timișoara, modificată prin Hotărârea Consiliului Local  al Municipiului Timișoara nr. 428/12.09.2014, după cum urmează:
,,Aprobarea condiţiilor pentru desfăşurarea activităţilor comerciale, de alimentaţie publică și prestări servicii în perimetrul Campusului Universitar Timişoara:
a) Se interzice cu desăvârșire comercializarea, servirea și consumul  băuturilor alcoolice în  unitățile comerciale din perimetrul Campusului Universitar Timișoara. Din această categorie fac parte orice  produse  care au o concentraţie alcoolica mai mare de 0,5% ”.
Art.2: Fapta prevăzută la art. 2 lit. a) din Hotărârea Consiliului  Local al Municipiului Timișoara nr. 193/23.11.2012 astfel cum a fost completată prin art.1 din prezenta hotărâre, constituie contravenție și se sancționează contravențional  cu amendă cuprinsă între 500 - 2500 lei, conform art.3 din Hotărârea Consiliului Local al Municipiului Timișoara nr. 193/23.11.2012. 
Art.3: Toate celelalte prevederi ale Hotărârii Consiliului Local al Mun. Timișoara nr.193  privind delimitarea Campusului Studenţesc Timişoara şi condiţiile de desfăşurare a activităţilor comerciale, de alimentaţie publică sau prestări servicii în perimetrul Campusului Studenţesc Timişoara, modificată prin HCL TM nr. 428/12.09.2014, rămân neschimbate.
Art.4: Cu aducerea la îndeplinire a prezentei hotărâri se încredinţează Direcţia Poliţiei Locale Timişoara.

Art.5: Prezenta hotărâre se comunică:
-	Instituţia Prefectului - Judeţul Timiş;
-	Primarului Municipiului Timişoara;
-	Serviciului Juridic;
-	Direcţiei Urbanism;
-	Direcţiei Tehnice;
-	Direcţiei Economice;
-	Direcţiei de Mediu;
-	Direcţiei Dezvoltare;
-	Direcţiei Clădiri, Terenuri şi Dotări Diverse;
-	Direcţiei Instituţii Şcolare, Medicale, Sportive şi Culturale
-	Direcţiei Comunicare;
-	Biroului Audit;
-	Biroului Managementul Calităţii
-	Direcției Poliției Locale Timișoara;
-	Mass - media locale.
	 Preşedinte de şedinţă,
 Consilier  	
	



